ಆಲಿಯಾ ಭಟ್, ರಣ್‌ಬೀರ್‌ಗೆ ವಿಭಿನ್ನ ರೀತಿಯಲ್ಲಿ ಶುಭಕೋರಿದ ಕಾಂಡೋಮ್ ಕಂಪನಿ

ನಿನ್ನೆಯಷ್ಟೇ ತಾನು ಪ್ರೆಗ್ನೆಂಟ್ ಆಗಿರುವ ವಿಚಾರವನ್ನು ಅಭಿಮಾನಿಗಳ ಜೊತೆ ಹಂಚಿಕೊಂಡಿದ್ದ ಆಲಿಯಾ ಭಟ್ ಗೆ ಡುರೆಕ್ಸ್ ಕಾಂಡೋಮ್ ಕಂಪನಿ ವಿಚಿತ್ರ ರೀತಿಯಲ್ಲಿ ಹಾರೈಸಿದೆ. ಆಲಿಯಾ ಭಟ್ ಮತ್ತು ರಣ್‌ಬೀರ್‌ ಕಪೂರ್ ದಂಪತಿಗೆ ಫನ್ನಿಯಾಗಿಯೇ ಶುಭಾಶಯ ಕೋರಿದೆ. ಕೋಟ್ಯಂತರ ಜನರು ಇವರಿಗೆ ವಿಶ್ ಮಾಡಿದ್ದರೂ, ಕಾಂಡೋಮ್ ಕಂಪನಿಯ ಶುಭಾಶಯ ಮಾತ್ರ ಸಖತ್ ವೈರಲ್ ಆಗಿದೆ. ಅಲ್ಲದೇ ಕಂಪೆನಿಗೂ ಕೂಡ ಒಳ್ಳೆದಾಗಲಿ ಎಂದು ಕೆಲವರು ಕಾಮೆಂಟ್ ಮಾಡಿದ್ದಾರೆ.

ರಣ್‌ಬೀರ್‌ ನಟನೆಯ ‘ಏ ದಿಲ್ ಹೇ ಮುಷ್ಕಿಲ್’ ಚಿತ್ರದ ಪಾಪ್ಯುಲರ್ ಹಾಡಿನ ಸಾಲಾದ ಚನ್ನ ಮರೆಯಾ ಹಾಡಿನ ಸಾಲನ್ನೇ ಬಳಸಿಕೊಂಡು ಕಾಂಡೋಮ್ ಕಂಪನಿ ‘ಮೆಹಫಿಲ್ ಮೇ ತೇರಿ, ಹಮ್ ತೋ ಕ್ಲೀಯರ್ಲಿ ನಹಿ ಥೆ’ ಎಂದಿದೆ. ಅಂದರೆ, ನಿಮ್ಮ ಖುಷಿಯ ಕ್ಷಣದಲ್ಲಿ ನಾವಂತೂ ಖಂಡಿತ ಇರಲಿಲ್ಲ’ ಎಂದು ಕಾಲೆಳೆದಿದೆ. ಅಲ್ಲದೇ, ಮನೆಗೆ ಬರುತ್ತಿರುವ ಹೊಸ ಅತಿಥಿಗೂ ಅದು ಶುಭಾಶಯ ತಿಳಿಸಿದೆ. ಇದನ್ನೂ ಓದಿ:ಆ್ಯಸಿಡ್ ಸಂತ್ರಸ್ತೆಗೆ ನಟ ಕಿಚ್ಚ ಸುದೀಪ್ ನೋಡುವಾಸೆ : ನೋವಿನ ನಡುವೆಯೂ ನಾಲ್ಕು ಬಾರಿ ಸುದೀಪ್ ಹೆಸರು ಹೇಳಿದ ಯುವತಿ

ಕಾಂಡೋಮ್ ಕಂಪೆನಿ ಶುಭಾಶಯ ಮಾತ್ರವಲ್ಲ, ಹೆಚ್ಚಿನ ಸಂಖ್ಯೆಯಲ್ಲಿ ಮೀಮ್ಸ್ ಗಳು ಕೂಡ ಹರಿದಾಡಿದವು. ಬಾಲಿವುಡ್ ನ ಬಹುತೇಕ ನಟ ನಟಿಯರು ಮತ್ತು ನಿರ್ದೇಶಕರು ಈ ಜೋಡಿಗೆ ಶುಭಾಶಯ ಕೋರಿದ್ದಾರೆ. ಅದರಲ್ಲೂ ಕರಣ್ ಜೋಹಾರ್, ಬೇಬಿಗೊಂದು ಬೇಬಿ ಎಂದು ಪಂಚ್ ಲೈನ್ ಮೂಲಕ ಹಾರೈಸಿದ್ದಾರೆ.

Live Tv